ٽنڊو محمد خان

ٽنڊو محمد خان پاڪستان جي صوبي سنڌ جي ضلعي ٽنڊو محمد خان ۽ تعلقي ٽنڊي محمد خان جو صدر مقام ۽ ضلعي جو سڀ کان وڏو شھر آھي. ماضي م ھي شھر حيدرآباد ضلعي جو تعلقو ھو ۽ 2005 ۾ کيس علحده ضلعي حيثيت ڏئي ھن شھر کي نئين ضلعي جو صدر مقام بڻايو ويو. 2012 ۾ ھتي جوڊيشل ڊسٽرڪٽ جي قيام سان ھن شھر م سيشن ڪورٽ جو قيام پڻ عمل ۾ آيو


 تاريخ

مير غلام محمد خان جي پٽ مير محمد خان جنهن کي مير فتح علي خان وڏي جاگير ڏني هئي، تنهن ٽنڊو محمد خان جو شهر تعمير ڪرايو، جو شهواڻين جي يادگار آهي. ٽالپر دؤر ۾ وڏي واپار جو مرڪز هو  ڪتاب جو  نالو: سنڌ ۾ رهندڙ بلوچ قبيلا؛ مصنف: رحيمداد خان “مولائي شيدائي”؛ ايڊيشن:2012؛ ڇپائيندڙ:
سنڌي ادبي بورڊ ڄام شورو.
ھي شھر مير محمد خان شاھواڻي ٽالپر ٺھرايو جيڪو 1813 ۾ وفات ڪري ويو. برٽش دؤر ۾ ھتي اسٽنٽ ڪليڪٽر جي آفيس قائم ڪئي وئي. 1856 ۾ ھن شھر کي ميونسپلٽي جي حيثيت ملي ھئي.

معيشت
ھن شھر جي معيشت زرعي جنسن جو واپار آهي. ضلعي جي اندر چار شگر ملون واقع آھن جنھن ڪري ھي شھر واپاري مرڪز پڻ آھي

 جاگرافي 
ھن شھر جي جاگرافيائي بيهڪ 25°8′N  ۽ 
68°32′E آهي ۽ سامونڊي سطح کان 11 ميٽرن جي بلندي تي واقع آهي. Location of Tando Muhammad Khan, Pakistan Page - Falling Rain Genomics ھي شھر ڪراچي کان 168 ڪلوميٽر  حيدرآباد کان 35 ڪلوميٽر ۽ بدين کان 50 ڪلوميٽرن جي فاصلي تي آھي.

ميونسپل ڪاميٽي
ھن شھر جي ميونسپل ڪاميٽي ۾ 19 وارڊ آھن. وارڊ 1 ۽ 2 ۾ سومرا محلو، وارڊ 3 ۾ پير محلو، وارڊ 4 ۾ پيپلز ڪالوني، وارڊ 5  ۽ 6 ۾ پير محلو، وارڊ نمبر 7 ۽ 8 ۾ ٽالپر ڪالوني، وارڊ 9 ۾ نصيرآباد، وارڊ 10 ۾ ريواچند ڳلي، وارڊ 11 ۾ ساٽي محلو، وارڊ 12 ۾ ميمڻ محلو، وارڊ 13 ۾ خواجه محلو، وارڊ 14 ۽ 15 ۾ شوڪت ڪالوني، وارڊ 16، 17، 18 ۽ 19 ۾ مشترڪه ڪالوني. ھر وارڊ مان ھڪ جنرل ڪائونسلر ميونسپلٽي جو ميمبر چونڊجي ايندو آهي.

 حوالا 

زمرو:سنڌ جون گُنجان آباديون